CELEX: 32020R2004
Language: lv
Date: 2020-11-26 00:00:00
Title: Eiropas Centrālās bankas Regula (ES) 2020/2004 (2020. gada 26. novembris), ar ko groza Regulu (ES) Nr. 1333/2014 par naudas tirgu statistiku (ECB/2020/58)

8.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 412/31
               
            
         EIROPAS CENTRĀLĀS BANKAS REGULA (ES) 2020/2004
         (2020. gada 26. novembris),
         ar ko groza Regulu (ES) Nr. 1333/2014 par naudas tirgu statistiku (ECB/2020/58)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Centrālo banku sistēmas un c Statūtus un jo īpaši to 5. pantu,
         ņemot vērā Padomes Regulu (EK) Nr. 2533/98 (1998. gada 23. novembris) par statistikas informācijas vākšanu, ko veic Eiropas Centrālā banka (1), un jo īpaši tās 5. panta 1. punktu un 6. panta 4. punktu,
         Tā kā:
         
                     (1)
                  
                  
                     Regulā (EK) Nr. 2533/98 noteikts, ka Eiropas Centrālajai bankai (ECB) ir tiesības pienācīgi pamatotos gadījumos vākt no pārskatu sniedzējiem konsolidētu statistisko informāciju, tostarp informāciju par to kontrolētajām iestādēm. ECB šajā nolūkā precizē konsolidācijas apmēru. Lai regulāri sagatavotu naudas tirgus statistiku, Eiropas Centrālās bankas Regulā (ES) Nr. 1333/2014 (ECB/2014/48) (2) noteikts, ka pārskatu sniedzēji sniedz konsolidētu dienas statistisko informāciju par naudas tirgus instrumentiem tās dalībvalsts nacionālajai centrālajai bankai, kurā tie ir rezidenti, vai ECB, t.sk. informāciju par visām to Savienības un EBTA filiālēm.
                  
               
                     (2)
                  
                  
                     Statistiskā informācija par pārskatu sniedzēju filiālēm Apvienotajā Karalistē ir nozīmīga tās kopējā apjoma ziņā. Ņemot vērā to, ka euro īstermiņa procentu likme (€STR) balstās uz statistisko informāciju, kas sniegta saskaņā ar Regulu (ES) Nr. 1333/2014 (ECB/2014/48), nepieciešams nodrošināt nepārtrauktu statistiskās informācijas sniegšanu par šīm filiālēm, lai turpmāk nodrošinātu augstas kvalitātes statistikas par euro naudas tirgu pieejamību.
                  
               
                     (3)
                  
                  
                     Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas noteiktais pārejas periods beigsies 2020. gada 31. decembrī. Lai Eiropas Centrālo banku sistēma arī turpmāk varētu saņemt dienas statistisko informāciju par naudas tirgus instrumentiem attiecībā uz pārskatu sniedzēju Apvienotajā Karalistē izvietotām filiālēm, jāpaplašina Regulas (ES) Nr. 1333/2014 (ECB/2014/48) 3. panta 1. punktā noteiktās konsolidētās pārskatu sniegšanas piemērošanas joma attiecībā uz filiālēm.
                  
               
                     (4)
                  
                  
                     Tādēļ attiecīgi jāgroza Regula (ES) Nr. 1333/2014 (ECB/2014/48),
                  
               IR PIEŅĒMUSI ŠO REGULU.
         
            1. pants
            Grozījums
            Regulas (ES) Nr. 1333/2014 (ECB/2014/48) 3. panta 1. punktu aizstāj ar šādu punktu:
            
               
                  “1.   Lai regulāri sagatavotu naudas tirgus statistiku, pārskatu sniedzēji tās dalībvalsts NCB, kurā tie ir rezidenti, sniedz konsolidētu dienas statistisko informāciju par naudas tirgus instrumentiem, t.sk. informāciju par visām to Savienības un EBTA filiālēm, kā arī filiālēm, kas atrodas Apvienotajā Karalistē. Prasītā statistiskā informācija ir norādīta šīs regulas I, II un III pielikumā. Prasīto statistisko informāciju pārskatu sniedzēji paziņo saskaņā ar IV pielikumā izklāstītajiem obligātajiem nosūtīšanas, precizitātes, konceptuālās atbilstības, labojumu un datu integritātes standartiem. Statistisko informāciju, kuru NCB saņem no pārskatu sniedzējiem, tā nodod ECB saskaņā ar šīs regulas 4. panta 2. punktu.”
               
            
         
         
            2. pants
            Nobeiguma noteikumi
            Šī regula stājas spēkā ceturtajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            Frankfurtē pie Mainas, 2020. gada 26. novembrī
            
               
                  ECB Padomes vārdā –
               
               
                  ECB prezidente
               
               Christine LAGARDE
            
         
         
            (1)  Padomes Regula (EK) Nr. 2533/98 (1998. gada 23. novembris) par statistikas informācijas vākšanu, ko veic Eiropas Centrālā banka (OV L 318, 27.11.1998., 8. lpp.).
         
            (2)  Eiropas Centrālās bankas Regula (ES) Nr. 1333/2014 (2014. gada 26. novembris) par naudas tirgu statistiku (ECB/2014/48) (OV L 359, 16.12.2014., 97. lpp.).